Diari Oficial de la Generalitat Valenciana


Sumari del DOGV 3416, del 20-01-1999 (1998/10933)

Expedient V-DANU-087/98. Notificació als interessats de la proposta de resolució d'expedient administratiu de desnonament, per la no ocupació dels habitatges pels seus titulars com a domicili habitual i permanent.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3416

Data del DOGV
:   20-01-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10000


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient V-DANU-087/98. Notificació als interessats de la proposta de resolució d'expedient administratiu de desnonament, per la no ocupació dels habitatges pels seus titulars com a domicili habitual i permanent. [1998/Q10862]
  
En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest anunci es notifica, a les persones interessades que es mencionen, la proposta de resolució de desnonament administratiu atès que els titulars no ocupen els habitatges com a domicili habitual i permanent.
  
Vistos els expedients de desnonament administratiu per no ocupar l'habitatge incoat contra els adjudicataris següents:
  
Expedient: V-DANU-087/98.
  
Adjudicatari: Jaime Cabo Aguilar.
  
Codi de l'habitatge: 0339076906.
  
Adreça: Marià Benlliure, número 007, porta 20.
  
Població: Tavernes Blanques.
  
Provincia: Valencia.
  
Règim de cessió: arrendament.
  
Vist que segons consta en els expedients instruïts, els adjudicataris no destinen els habitatges a domicili habitual i permanent.
  
Vist que, per mitjà dels informes recaptats per Inspecció del Patrimoni de l'Institut Valencià d'Habitatge, SA, empresa gestora del Patrimoni de Promoció Pública de la Generalitat Valenciana, i de les dades que hi ha en els expedients, es dedueix la no ocupació habitual i permanent, i atès que aquest fet constitueix causa de desnonament administratiu d'acord amb el que disposa l'article 138 del Decret 2.114/1968, de 24 de juliol, i article 30 del Reial Decret 2.960/1976, de 12 de novembre, i els articles 5 i 12 de la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge.
  
Vist que, com a conseqüència del que s'ha dit anteriorment, se'ls va notificar el plec de càrrecs corresponent en què es feia constar que els interessats incorrien en l'esmentada causa de desnonament, per la qual cosa se'ls requeria, d'acord amb els articles 142 i 161 del Decret 2.114/1968, de 24 de juliol, perquè en el termini de 10 dies hàbils formularen les al·legacions i la proposta de proves que consideraren escaients per al seu descàrrec.
  
Vist que, els interessats no han presentat al·legacions o si les han presentades no han desvirtuat la causa de l'expedient.
  
Atés que segons les actuacions realitzades resulta suficientment acreditat que els adjudicataris no destinen els habitatges a domicili habitual i permanent.
  
Atés que en la tramitació d'aquest expedient s'ha complit el procediment indicat en l'article 142 del Reglament d'Habitatges de Protecció Oficial, de 24 de juliol de 1968.
  
Vists els fets, les disposicions esmentades i les de general aplicació, es proposa al director general d'Arquitectura i Habitatge, si ho estima oportú, el següent:
  
Primer
  
Donar per resolts els expedients de desnonament dels habitatges indicats. S'haurà de procedir tot seguit al llançament de totes les persones, mobles i efectes que l'ocupen i es requereixen els interessats per aquest motiu.
  
Segon
  
En el cas que no complisquen el que s'ha dit anteriorment, es procedirà al desallotjament forçós d'aquests, amb l'autorització judicial corresponent, per la qual cosa els llançaments els farà l'Institut Valencià d'Habitatge, SA, que nomenarà les persones que l'hagen de dur a terme. Sol·licitaran, si cal, l'ajuda dels agents d'autoritat.
  
Tercer
  
Que la Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i altra legislació aplicable, fins i tot la via de constrenyiment sobre els seus béns.
  
Atesa aquesta proposta, se'ls concedeix el termini de 10 dies hàbils, a comptar des de la notificació, perquè puguen al·legar tot allò que consideren convenient per a la seua defensa.
  
Notifiqueu aquesta proposta de resolució als interessats de forma legal, tal com estableix l'article 84.1 de la Llei 30/1992. En l'escrit al·legacions hauran de constar tant les dades dels adjudicataris o ocupants com els dels habitatges de promoció pública.
  
València, 17 de novembre de 1998.- La secretària d'actuacions: Elena de Santiago. L'instructor: Pedro Lucas Matheu.
  
Diligència
  
Assessoria Jurídica de Patrimoni fa saber als interessats la notificació de la proposta de resolució de l'expedient esmentats.
  
El grup 460952 correspon a la localitat de Tavernes Blanques.